Velkommen til årsmøte 2020

i

Engerdal Arbeiderparti

Torsdag 5. mars kl. 19.00, Drevsjø



Program:

**Magnus Stenseth, styremedlem i Innlandet AP og nyvalgt leder for Elverum AP innleder årsmøtet.**

1: Godkjenning av innkalling og dagsorden

2: Valg av møteleder og sekretær

3: Årsberetning

4: Regnskap 2019 – revisjonsrapport

5: Budsjett 2020

6: Opprettelse av Mediegruppe, se vedlagt innkommet forslag

7: Valg

8: Avslutning

**Årsberetning Engerdal Arbeiderparti 2019**

*Styret har bestått av:*

Tanja Køien Andersen – leder

Thor Haugen - nestleder

Lena Øien – sekretær

Per Olav Opgård - styremedlem

Ole Kveen Brustad – styremedlem

Kirsten Nordsveen – vara

Jon Andersen Mortensson – vara

*Øvrige med møterett:*

Gruppeleder kommunestyret: Snorre Lillebo

Representant fra AUF: Asgeir Holmseth

***Aktivitet i laget***

Styret har hatt 7 rene styremøter, 3 arbeidsmøter sammen med valgkampledelsen og 2 medlemsmøter (ang budsjett 2020 og valg til utvalg, råd og styrer). Vi skulle gjerne hatt flere medlemsmøter, men året har vært hektisk og valgkampperioden har tatt mye fokus. Valgkamp blir beskrevet i eget avsnitt

1. mai ble tradisjonelt arrangert, i år på Drevsjø. Vår egen ordførerkandidat holdt appellen, og arrangementet var godt besøkt. Videre har vi deltatt med utsendinger til fylkesårsmøter, møter i Hamar media, kvinnekonferansen og representantskapsmøter.

Styret og kommunestyregruppa har også fortsatt med å gjennomføre et par felles møter. Dette er særlig viktig fremover med tanke på at det er relativt ny kommunestyregruppe etter valget sist høst. Det er utarbeidet en møteplan for kommunestyregruppa for kommende halvår, og denne er delt med styret.

***Økonomi***

Årsresultatet viser et negativt årsresultat på kr. 16 891.67. 2019 ga noe mere inntekter gjennom kontingenter og offentlig støtte, men grunnet en aktiv valgkamp er totalresultatet negativt.

***Medlemstall***

Vi har klart å holde medlemsmassen omtrentlig stabil siste året, selv om vi dessverre har mistet noen. Per dags dato er det registrert 77 aktive medlemmer (ved forrige årsmøtet var det 78). Det er fortsatt potensiale for vekst i medlemsmassen vår, særlig blant yngre Engerdøler. Dette er noe vi må jobbe mere aktivt for.

**Kommunevalg 2019**

I skrivende stund sitter vi med fasiten i hånda. Til tross for fremgang, og 1 representant mere i kommunestyret sammenlignet med sist periode, så holdt det dessverre bare nesten ved kommunevalget 2019. Vi kan glede oss over fremgang, som et av få kommunepartier i Innlandet, men et (ikke overraskende) valgteknisk samarbeid mellom Samlingslista og Høyre sikret Samlingslista fortsatt ordfører.

Valgkampen ble gjennomførte med høyt energinivå. Vi hadde flere stands rundt om i kommunen, ordførerkandidaten vår tråkket en meget solid Tour de Engerdal, vi var på en rekke bedriftsbesøk, synlige på ulike medier, deltok på valgkampmøte på Drevsjø, og gjennomførte noen tradisjonelle husbesøk. Mange stod på, og vi hadde mange gode møter med grendefolket, særlig når vi stod ute på stands. Etter at valgresultatet forelå ble det avholdt sonderingsmøter med både Høyre og Samlingslista, men som kjent ble dette resultatløst for vår del.

Likevel, når alt er summert opp og fordøyd, fremstår Engerdal Arbeiderparti som en sterk opposisjon. Gruppa er full av energi, vilje og kraft. Det er en spennende gjeng der spennet er stort, stor takhøyde og meningene tydelige om at et sterkt Arbeiderparti er bra for kommunen vår.

Engerdal, 1. mars 2020

For styret, Tanja Køien Andersen